

 **สำเนาคู่ฉบับ**

ที่ มท ๐๘๐๘.3/ กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤษภาคม 256๗

เรื่อง ตรวจสอบข้อมูลการจัดเก็บภาษีที่ดินและสิ่งปลูกสร้าง ประจำปี 256๖

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐808.3/ว 4164 ลงวันที่ ๙ ตุลาคม ๒๕๖๖

สิ่งที่ส่งมาด้วย สรุปข้อมูลการจัดเก็บภาษีที่ดินและสิ่งปลูกสร้าง จำนวน ๑ ชุด

 ตามที่ กรมส่งเสริมการปกครองท้องถิ่นได้แจ้งจังหวัดเพื่อแจ้งเทศบาล เมืองพัทยา และองค์การบริหารส่วนตำบล จัดส่งข้อมูลเกี่ยวกับการจัดเก็บภาษีที่ดินและสิ่งปลูกสร้าง ประจำปี 256๖ ผ่านระบบข้อมูลกลางองค์กรปกครองส่วนท้องถิ่น (INFO) และให้จังหวัดนำเสนอคณะกรรมการภาษีที่ดิน และสิ่งปลูกสร้างประจำจังหวัดพิจารณาให้ความเห็นชอบ แล้วรายงานกรมส่งเสริมการปกครองท้องถิ่นทราบ เพื่อประมวลผลรายงานกระทรวงมหาดไทย ความละเอียดตามหนังสือที่อ้างถึง นั้น

 กรมส่งเสริมการปกครองท้องถิ่นขอเรียนว่า ได้ตรวจสอบข้อมูลการจัดเก็บภาษีที่ดิน และสิ่งปลูกสร้าง ประจำปี 256๖ ที่เทศบาล เมืองพัทยา และองค์การบริหารส่วนตำบล รายงานผ่านระบบ ข้อมูลกลางองค์กรปกครองส่วนท้องถิ่น (INFO) แล้วปรากฏว่า มีข้อบกพร่องหลายประการ เช่น มีการรายงานจำนวนผู้ค้างชำระภาษีแต่ไม่รายงานจำนวนเงินภาษีที่ค้างชำระ, มีการรายงานจำนวนเงินภาษีที่ค้างชำระ แต่ไม่รายงานจำนวนผู้ค้างชำระภาษี, มีการรายงานจำนวนผู้เสียภาษีมากกว่าจำนวนเงินภาษีที่แจ้งประเมิน,
มีรายการจำนวนเงินภาษีตามแบบรายการคำนวณภาษีที่ดินและสิ่งปลูกสร้าง (ภ.ด.ส. 7) น้อยกว่าหรือเท่ากับจำนวนเงินภาษีในหนังสือแจ้งประเมินภาษีที่ดินและสิ่งปลูกสร้าง (ภ.ด.ส. ๖) และสลับตัวเลขจำนวนผู้เสียภาษีกับจำนวนเงินภาษีทั้งหมด เป็นต้น จึงขอให้จังหวัดแจ้งเทศบาล เมืองพัทยา และองค์การบริหารส่วนตำบล ตรวจสอบและแก้ไขข้อมูลการจัดเก็บภาษีที่ดินและสิ่งปลูกสร้าง ประจำปี 256๖ ในระบบข้อมูลกลาง
องค์กรปกครองส่วนท้องถิ่น (INFO) ในหมวดที่ ๑ ให้ครบถ้วน ถูกต้อง ภายในวันที่ ๗ มิถุนายน ๒๕๖7
หากเกินกำหนดจะถือว่ายืนยันความถูกต้องของข้อมูล รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น



 สิ่งที่ส่งมาด้วย

สำนักบริหารการคลังท้องถิ่น

ร.อสถ. ........................................

ผอ.สน.คท. .................................

ผอ.กง.คร. ...………………………….

หน.ฝ. .....…………………………......

จนท. …………………………………...

กลุ่มงานนโยบายการคลังและพัฒนารายได้

โทรศัพท์ ๐ ๒๒๔๑ ๙๐๐๐ ต่อ ๑๔๒๖-๓๐

ไปรษณีย์อิเล็กทรอนิกส์ saraban@dla.go.th

ผู้ประสานงาน : นายพชร พลอยทับทิม โทร. 09 0925 5401